Ελαιώνας Ηλείας

Ο Ελαιώνας είναι ημιορεινό χωριό της Ηλείας στην Περιφερειακή Ενότητα Ηλείας σε υψόμετρο 121 μέτρα.

Γεωγραφία - Ιστορία
Ο Ελαιώνας βρίσκεται στο κέντρο του νομού σε απόσταση 11 χλμ. Β.-ΒΔ. του Πύργου. Σύμφωνα με την τοπική παράδοση η ιστορία του χωριού αρχίζει γύρω στα 1800 και η ονομασία του ήταν Μαλαπάσι ή Μαλακάσι η οποία προερχόταν από το όνομα του Τούρκου Μαλάμ-Πασά που κατοικούσε στο χωριό ως την Επανάσταση του 1821. Δημιουργήθηκε από βοσκούς της Λαμπείας και Τριταίας που τον χειμώνα βοσκούσαν τα κοπάδια τους στην πλούσια σε βλάστηση γύρω περιοχή. Ως Μαλακάσι αναφέρεται επίσημα το 1835 να προσαρτάται στον τότε δήμο Μυρτιάς. Το 1912 με το ΦΕΚ 256Α - 28/08/1912 ορίστηκε έδρα της ομώνυμης νεοϊδρυθείσας κοινότητας. Το 1940 μετονομάστηκε σε Ελαιών. Σύμφωνα με το Σχέδιο Καλλικράτης μαζί με τα Βυτιναίικα αποτελούν την τοπική κοινότητα Ελαιώνα που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 ως κοινότητα 436 κατοίκους, ενώ ως οικισμός 282 .

Παραπομπές 

Χωριά του νομού Ηλείας
Δήμος Πύργου